Når man spørger danskerne, hvilke fødevarer, de mener, er de bedste kilder til protein, er æg, oksekød og kylling på top 3. 51 pct. peger på æg, hvilket gør denne fødevare til topscorer på listen. På 2. pladsen finder vi oksekød, som 40 pct. peger på, forfulgt af kylling på 3. pladsen, som 38 pct. peger på. Interessant nok nævnes grisekød af blot 14 pct. på trods af, at proteinindholdet her ligger på linje med kylling og oksekød. Blandt de vegetabilsk baserede kilder til protein er bønner/linser dét, som flest forbinder med at være en godkilde til protein. Den valgmulighed kommer ind på en 4. plads med 36 pct., der peger på det som bedste kilde til protein. Til sammenligning nævnes nødder af 12 pct., mens fødevarekategorier som brød, frugt og plantefars nævnes af1 pct.